Tydziyń berkmóna
Kjej dziynnie rano na szychta stowosz
swoji babeczce dziubeczka dowosz
Łóna krajiczki ciebje pakuje
szczynśliwej szychty – tak ci winszuje
Tam już na grubje na cia czekajóm
wartko do szole bo zawjyrajóm
Fedrujesz na ścianie,cołkiś zmazany
klocek za szychta już naszykowany
I zajś do szole do chałpy wrocosz
colutki tydziyń tak sie łobraco
S familijóm na mszo idziesz w niydziela
prosisz Barborka ło łaski wjela
Colutki tydziyń zajś mosz przed sobóm
szczynśliwo szychta – Barborka s tobóm
Urszula Oślislok
szl_Latn szl_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn vec_Latn szl_Latn szl_Latn eus_Latn